Foto: FaH, Index



JEDNA je osoba poginula, a dvije su ozlijeđene u teškoj prometnoj nesreći koja se u 21.48 sati dogodila na zagrebačkoj Maksimirskoj ulici u blizini Kvaternikova trga.



Kako saznajemo od policije, automobil Audi A3 je naletio na grupu pješaka, a prije toga se odbio od tramvaja, udario u semafor te nastavio voziti po nogostupu.

Kako javlja naš čitatelj, vozač je nakon nesreće pobjegao. Ipak, građani su ga zaustavili te zadržali do dolaska policije. Iz policije su nam samo potvrdili da se vozač trenutno nalazi na mjestu nesreće.

Poginula žena, dvoje ozlijeđenih

Prema neslužbenim informacijama, vozač Audija A3 pokupio je nekoliko metalnih stupića, udario u semafor i naletio na više pješaka. Očevici su rekli da je u nesreći na križanju Kvaternikovog trga i Maksimirske poginula žena. Neki kažu da je ozlijeđen stariji muškarac te da su vidjeli ozlijeđenu trudnicu i pretpostavljaju da ima lakše ozljede.

Vozač je navodno mlađi muškarac, a prije izazivanja nesreće kretao se Maksimirskom ulicom i to velikom brzinom.

Tekst se nastavlja ispod oglasa

Uz Audi A3 navodno su oštećena još tri automobila - Audi, Kia i jedan taksi.



Promet Maskimirskom ulicom je u prekidu, a u tijeku je policijski očevid.



